། ཤྲཱི་ཝན་སངྒུ་རུསྐྱུ་བཛྲ་ཨཱ་ཙརྱ་མཧཱ་མཉྫུ་ཤྲཱི་མཉྫུ་གྷོ་ཥ་མཉྫུ་བཛྲ་ཡེ་
ན་མཿ བོད་སྐད་དུ།དཔལ་ལྡན་བླ་མ་རྡོ་རྗེ་སློབ་དཔོན་ཆེན་པོ་འཇམ་དཔལ་འཇམ་
དབྱངས་འཇམ་པའི་རྡོ་རྗེ་ལ་ཕྱག་འཚལ་ལོ། །ཆོས་རྣམས་ཀུན་གྱི་རྩ་བ་རང་གི་སེམས། །
སེམས་ཉིད་ལྷན་ཅིག་སྐྱེས་པའི་ཡེ་ཤེས་ངང༌། །ངང་དེར་དབྱེར་མེད་བཞུགས་པའི་གདོད་
མའི་མགོན། །མགོན་པོ་ཁྱབ་བདག་རང་རིག་བླ་མ་རྒྱལ། །དུས་གསུམ་རྒྱལ་བ་ཀུན་གྱི་
མཁྱེན་པའི་གཟུགས། །མ་རིག་མུན་པ་སེལ་མཛད་ལྷག་པའི་ལྷ། །འཇམ་པའི་དབྱངས་
ཉིད་གདུག་ཅན་བསྒྲལ་བའི་ཕྱིར། །དྲག་པོའི་སྐུར་བསྟན་ཁྲོ་བོའི་དབང་པོར་འདུད། །
གང་གི་ཟབ་དང་རྒྱ་ཆེའི་དམ་ཆོས་ཀྱིས། །བདག་རྒྱུད་ཚིམ་པར་མཛད་པའི་བཀའ་དྲིན་
ཅན། །ཁོ་བོའི་རིགས་ཀྱི་ཅོད་ཅན་རྡོ་རྗེ་འཛིན། །ཡོངས་འཛིན་དམ་པ་དེ་དག་ཕྱག་གི་
གནས། །ཁྱད་པར་ལྷ་མཆོག་དམར་འཇིགས་རྣམ་གཉིས་ཀྱི། །ཡོངས་རྫོགས་གདམས་
པའི་བདུད་རྩི་སྩོལ་མཛད་པའི། །ངག་གི་དབང་ཕྱུག་ཆོས་ཚུལ་རྒྱ་མཚོའི་བདག །མཁས་
པའི་གྲགས་དཀར་སྲིད་གསུམ་ཁྱབ་དེར་བསྔགས། །གཞན་ཡང་སྙིགས་དུས་བསྟན་པའི་
གསལ་བྱེད་མཆོག །སྔགས་འཆང་ཆོས་ཀྱི་རྒྱལ་པོ་ཡབ་སྲས་དང༌། །རྒྱལ་ཀུན་སྤྲོ་བསྡུའི་
བྱེད་མོ་མུས་པ་རྗེའི། །རྣམ་ཐར་དྲན་པས་ལན་བརྒྱར་ཕྱག་བགྱིའོ། །ལོག་འདྲེན་བདུད་
དགྲ་གཤིན་རྗེ་གཤེད་དཔལ་གྱི། །ཟབ་ཡངས་དམ་ཆོས་བྱུང་ཚུལ་ལེགས་བཤད་པ། །
འཇམ་དཔལ་ཆོས་ཀུན་གསལ་བའི་ཉིན་བྱེད་འདི། །བསྟན་དང་འགྲོ་ལ་ཕན་ཕྱིར་འདིར
སྤེལ་ལོ། །
376

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་ཉེར་གཅིག་པ།
ཞེས་མཆོད་པར་བརྗོད་ཅིང་བཤད་པར་དམ་བཅས་ནས། འདིར་དཔལ་གཤིན་རྗེ
གཤེད་སྐོར་གྱི་དམ་པའི་ཆོས་བྱུང་བའི་ཚུལ་ལེགས་པར་བཤད་པ་འཇམ་དཔལ་ཆོས་
ཀུན་གསལ་བའི་ཉིན་བྱེད་ཅེས་བྱ་བ་འདི་འཆད་པ་ལ། སྤྱི་དོན་རྣམ་པ་གཉིས་ཏེ། རྒྱུད་སྡེ་
སྤྱིའི་དབྱེ་བ་མདོ་ཙམ་བསྟན་པ་དང༌། སྐབས་སུ་བབས་པའི་དོན་དངོས་བཤད་པའོ། །
དང་པོ་ནི། སྤྱིར་འོ་སྐོལ་གྱི་སྟོན་པར་མཉམ་མེད་ཡང་དག་པ་རྫོགས་པའི་སངས་རྒྱས་དེ
ཉིད་ཀྱིས་གདུལ་བྱ་སོ་སོའི་བསམ་པ་དང༌། ཁམས་དང་བག་ལ་ཉལ་དང་འཚམས་པར་
ཆོས་ཚུལ་བསམ་གྱིས་མི་ཁྱབ་པ་ཞིག་གསུངས་པ་ཐམས་ཅད་རིགས་སུ་བསྡུ་ན་ཐེག་པ་
ཆེ་ཆུང་གཉིས་སམ། ཡང་ན་རྒྱུའི་ཐེག་པ་དང༌། འབྲས་བུའི་ཐེག་པ་གཉིས་སུ་འདུས་པ
ལས། འདིར་ཐེག་པ་ཆེ་ཆུང་གཉིས་ཀྱི་ནང་ནས་ཐེག་པ་ཆེན་པོ། རྒྱུ་འབྲས་གཉིས་ཀྱི་ནང་
ནས་འབྲས་བུའི་ཐེག་པ་ཉིད་བཤད་བྱའི་ཆོས་ཡིན་ནོ། །
དེ་ལྟ་བུའི་འབྲས་བུའི་ཐེག་པ་ལ་གྲུབ་པའི་སློབ་དཔོན་སོ་སོའི་བཞེད་པས་རྒྱུད་
སྡེའི་དབྱེ་སྒོ་མི་འདྲ་བ་དུ་མ་ཞིག་ཡོད་པ་ཡིན་ཏེ། གྲུབ་ཆེན་སྒེག་པའི་རྡོ་རྗེ་དང༌། ཀུན་
છછછછછછછ
དགའ་སྙིང་པོ་ལ་སོགས་པས་བླ་མེད་ཀྱི་རྒྱུད་སྡེ་འགའ་ཞིག་ཀྱང་རྣལ་འབྱོར་རྒྱུད་དུ་
བཀྲམ་ནས་ཡོ་ག་རྣལ་འབྱོར་རྒྱུད་ཀྱི་གོང་ན་དེ་བས་ལྷག་པའི་རྒྱུད་སྡེ་མེད་ཅིང༌། རྒྱུད་སྡེ་
ཐམས་ཅད་བྱ་རྒྱུད། སྤྱོད་རྒྱུད། རྣལ་འབྱོར་རྒྱུད་དང་གསུམ་དུ་ངེས་པར་བཞེད། ཡང་ཡེ་
ཤེས་རྡོ་རྗེ་ཀུན་ལས་བཏུས་ལས་སྔགས་དང་། སྨན་དང༌། སྦྱིན་སྲེག་དང༌། ཕྱེ་མ་དང༌།
མིག་སྨན་དང༌། རྐང་བྱུག་ལ་སོགས་པ་དངོས་གྲུབ་ཆེན་པོ་བརྒྱད་རབ་ཏུ་སྤྱོད་པས་སྒྲུབ་
པར་བྱེད་པ་ནི་རྟོག་པའི་རྒྱུད་ལ་བཞུགས་སོ། །ཞེས་བྱ་རྒྱུད་ཀྱི་འོག་ཏུ་རྟོག་པའི་རྒྱུད་བྱ་
བ་གསུངས་པས། རྟོག་པའི་རྒྱུད། བྱ་སྤྱོད། རྣལ་འབྱོར་བླ་མེད་ཀྱི་རྒྱུད་དང་ལྔར་དབྱེ་བར་
རིགས་སོ་ཞེས་འཕགས་པ་ཀླུ་སྒྲུབ་ཡབ་སྲས་རྣམས་བཞེད། འོན་ཀྱང་འཕགས་པས་རིམ་
ལྔ་སྒྱུ་ལུས་ཀྱི་སྐབས་སུ་སློབ་དཔོན་གྱི་མཚན་ཉིད་དུ། རྒྱུད་སྡེ་རྣམ་པ་ལ་མཁས་པ་ཞེས་
377

གཤིན་རྗེ་གཤེད་སྐོར་གྱི་དམ་པའི་ཆོས་བྱུང་བའི་ཚུལ་ལེགས་པར་བཤད་པ་འཇམ་དཔལ་ཆོས་ཀུན་གསལ་བའི་ཉིན་བྱེད།
གསུངས་པས། རྟོག་པའི་རྒྱུད་བྱ་རྒྱུད་ཀྱི་ནང་དུ་འདུས་པ་ལ་དགོངས་ནས་རྒྱུད་སྡེ་བཞིར་
བཞེད་པ་ཡིན་ལ། ཡང་བདེ་མཆོག་རྩ་རྒྱུད་ལས། ཇི་ལྟར་མདོ་བྱ་སྤྱོད་པ་ནི། །རྣལ་འབྱོར་
གསང་མཐའི་དབྱེ་བ་ཉིད། །སེམས་ཅན་མོས་པ་སྣ་ཚོགས་པ། །དེ་དང་དེ་ལ་དགའ་བ་
ཡིན། །ཞེས་གསུངས་པ་ལ་བརྟེན་ནས་གྲུབ་ཆེན་ན་རོ་པ་དཔོན་སློབ་ཀྱིས་རྒྱུད་སྡེ་སྒོ་དྲུག་
ཏུ་བཞེད་དེ། རྒྱུད་སྡེ་སྒོ་དྲུག་གི་ཐ་སྙད་ལ་རྗེ་རྡོ་རྗེ་འཆང་གི་གསུང་རྒྱུན་ཟིན་བྲིས་འགའ་
ཞིག་ལས། བྱ་སྤྱོད་རྣལ་འབྱོར་རྒྱུད་གསུམ་གྱི་སྟེང་དུ། ཕ་བླ་ན་མེད་པ། མ་བླ་ན་མེད་པ།
མའི་ཡང་མ་བླ་ན་མེད་པ། གསང་མཐའི་རྒྱུད་དེ་དྲུག་པོ་དེ་ལ་སྒོ་དྲུག་ཅེས་གསུངས། ཡང་
ཀུན་མཁྱེན་ཆེན་པོ་སོགས་ཀྱིས་མདོ་སྡེ་རྟོག་པའི་རྒྱུད། བྱ་སྤྱོད་རྣལ་འབྱོར་གྱི་རྒྱུད། དེ་
བཞིའི་སྟེང་དུ་རྣལ་འབྱོར་གསང་བའི་རྒྱུད། རྣལ་འབྱོར་གསང་མཐའི་རྒྱུད་དང་དྲུག་ལ་
རྒྱུད་སྡེ་སྒོ་དྲུག་ཏུ་བཤད། དེ་ལྟར་བཤད་ཚུལ་མང་དུ་ཡོད་ཀྱང༌། གྲུབ་ཆེན་རྣལ་འབྱོར་གྱི་
དབང་ཕྱུག་བིཪྵཱ་པ་དཔོན་སློབ་ཀྱི་མཁའ་འགྲོ་མ་རྡོ་རྗེ་གུར་ལས། དམན་པ་རྣམས་ལ་བྱ་
བའི་རྒྱུད། །བྱ་མིན་རྣལ་འབྱོར་དེ་ལྟག་ལ། །སེམས་ཅན་མཆོག་ལ་རྣལ་འབྱོར་མཆོག །
རྣལ་འབྱོར་བླ་མེད་དེ་ལྟག་ལ། །ཞེས་དང་། དཔལ་ཁ་སྦྱོར་ལས། རྒོད་དང་བལྟ་བ་ལག་
བཅངས་དང༌། །གཉིས་གཉིས་འཁྱུད་དང་རྣམ་པ་བཞི། །སྲིན་བུའི་ཚུལ་གྱི་རྒྱུད་བཞིར་
གནས། །ཞེས་གསུངས་པ་ལ་བརྟེན་ནས། རྟོག་པའི་རྒྱུད་བྱ་རྒྱུད་ཀྱི་ནང་དུ་བསྡུས།
གསང་མཐའི་རྒྱུད་རྣམས་བླ་མེད་ཀྱི་རྒྱུད་ཀྱི་ནང་གསེས་ཀྱི་དབྱེ་བ་ཡིན་གྱི་རྒྱུད་སྡེ་ལ་
སོགས་པ་མ་ཡིན་པས། རྒྱུད་སྡེ་ཐམས་ཅད་བྱ་རྒྱུད། སྤྱོད་རྒྱུད། རྣལ་འབྱོར་རྒྱུད། རྣལ་
འབྱོར་བླ་མེད་ཀྱི་རྒྱུད་དང་བཞིར་ངེས་པ་ཡིན་ཞེས་བཞེད་ཅིང༌། རྗེ་བཙུན་ས་སྐྱ་པ་ཡབ་
སྲས་རྣམས་ཀྱང་རྣལ་འབྱོར་དབང་ཕྱུག་གི་རྗེས་སུ་འབྲངས་ནས་རྒྱུད་སྡེ་བཞིར་དབྱེ་བ་
འདི་ཉིད་གཙོ་བོར་མཛད་མོད་ཀྱང༌། ས་སྐྱ་པ་རྣམས་ཡོ་ག་འཆད་པའི་ཚེ་རྒྱུད་སྡེ་གསུམ་
དུ་དབྱེ་བ་དང༌། འཁོར་ལོ་བདེ་མཆོག་འཆད་པའི་ཚེ་རྒྱུད་སྡེ་སྒོ་དྲུག་ཏུ་དབྱེ་བ་འདི་འཐད་
378

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་ཉེར་གཅིག་པ།
ལྡན་དུ་མཛད་ནས། འཁོར་ལོ་བདེ་མཆོག་གམ་གསང་མཐའི་རྒྱུད་རྣམས་རྒྱུད་སྡེ་སྒོ་དྲུག་
པ་དང༌། མ་རྒྱུད་སྤྱི་ལས་ཆེས་ཟབ་པའི་རྒྱུད་སྡེར་བཞེད་པ་ཡིན་ནོ། །དེ་ལྟར་ན་ཡང་སྤྱིར་
རྒྱུད་ལ་བྱ་བའི་རྒྱུད་སྡེ། སྤྱོད་པའི་རྒྱུད་སྡེ། རྣལ་འབྱོར་གྱི་རྒྱུད་སྡེ། རྣལ་འབྱོར་བླ་ན་མེེད་
པའི་རྒྱུད་སྡེ་དང་བཞིར་དབྱེ་བ་འདི་ཉིད་དུ་དབྱེ་བ་གཞན་རྣམས་ཀྱང་འདུས་པས་འདི་
ཉིད་གྲངས་ངེས་ཀྱི་དབྱེ་བ་ཡིན་ཏེ། གསང་སྔགས་གསར་རྙིང་གཉིས་ལས། གསར་
འགྱུར་བའི་ལུགས་ལ་རྣལ་འབྱོར་བླ་ན་མེད་པའི་གོང་ན་དེ་ལས་ལྷག་པའི་རྒྱུད་སྡེ་གཞན་
མེད་པའི་ཕྱིར། དེ་སྐད་དུ་ཡང་བདག་ཉིད་ཆེན་པོ་ས་པཎ་གྱི་རབ་དབྱེ་ལས། དེས་ན་
གསང་སྔགས་གསར་མ་ལ། །རྣལ་འབྱོར་ཆེན་པོའི་ལྟག་ན་ནི། །དེ་བས་ལྷག་པའི་རྒྱུད་སྡེ་
མེད། །བསྒོམ་པའི་དམིགས་པ་ཉིད་ཀྱང་ནི། །རྣལ་འབྱོར་ཆེན་པོའི་གོང་ན་མེད། །ཅེས་
གསུངས་པས་སོ། །
འོ་ན་རྒྱུད་སྡེ་བཞིར་གྲངས་ངེས་པའི་རྒྱུ་མཚན་གང་ཡིན་སྙམ་ན། འདི་ལ་བླ་མ་གོང་
མ་རྣམས་ཀྱིས་ཕྱི་རོལ་མུ་སྟེགས་བྱེད་ལ་ལཽག་པའི་སྤྱོད་པ་མི་འདྲ་བ་བཞི་ཡོད་པས་དེ་
དག་རྗེས་སུ་གཟུང་བའི་ཕྱིར་རྒྱུད་སྡེ་བཞི་གསུངས། སངས་རྒྱས་པའི་མཚན་ཉིད་ཀྱི་གྲུབ་
མཐའ་ལ་བརྗོད་དུ་མེད་པའི་བདག་ཁས་ལེན་པ་དང༌། དེ་ཁས་ལེན་མི་ལེན་ཀྱང་རྡུལ་
ཕྲན་དང་ཤེས་པ་སྐད་ཅིག་ཆ་མེད་བདེན་པར་ཁས་ལེན་པ་དང་། གཟུང་བྱའི་ཡུལ་བདེན་
དང་ཤས་པ་སྐད་ཅག་ཆ་མེད་བདན་པར་ཁས་ལེན་ང
པར་མེད་ཀྱང་འཛིན་པའི་ཤེས་པ་སྐད་ཅིག་མའི་བདེན་པར་ཁས་ལེན་པ་དང༌། གཟུང་
འཛིན་གཉིས་ཀ་བདེན་མེད་དུ་ཁས་ལེན་དང་བཞིར་ཡོད་པས། དེ་དག་དང་ལུང་སྒོ་
བསྟུན་གྱི་དབང་དུ་བྱས་ནས་རྒྱུད་སྡེ་བཞིའི་བསྐྱེད་ཆོག་གསུངས། འདོད་ཁམས་པ་ལ་
ཆགས་པ་མི་འདྲ་བཞི་ཡོད་པས། དེ་དག་མ་སྤངས་པར་ལམ་དུ་བྱས་ནས་བྱང་ཆུབ་བསྒྲུབ་
པའི་ཕྱིར་དུ་རྒྱུད་སྡེ་བཞིར་གསུངས་པར་བཞེད་པས། དེ་དག་གི་ཚུལ་རྒྱས་པར་ནི་གསུང་
རབ་གཞན་དུ་ཡང་འབྱུང་ཞིང༌། ཁོ་བོས་ཀྱང་བདེ་ཀྱེ་གསང་གསུམ་གྱི་ཆོས་འབྱུང་སོགས་
379

གཤིན་རྗེ་གཤེད་སྐོར་གྱི་དམ་པའི་ཆོས་བྱུང་བའི་ཚུལ་ལེགས་པར་བཤད་པ་འཇམ་དཔལ་ཆོས་ཀུན་གསལ་བའི་ཉིན་བྱེད།
སུ་རྒྱས་པར་བཤད་ཡོད་པས་དོན་དུ་གཉེར་བ་ཡོད་ན་དེ་དག་ཏུ་བལྟ་བར་གྱིས་ཤིག །
དེས་ན་རྒྱུད་སྡེ་བཞིར་གྲངས་ངེས་པའི་རྒྱུ་མཚན་ལ། བདག་ཉིད་ཆེན་པོ་ས་པཎ་གྱི་བཀའ་
གདམས་དོ་སྐོར་བའི་དྲིས་ལན་ལས། རྒྱུད་སྡེ་བཞི་ཡི་ཁྱད་པར་ནི། །མི་རིགས་བཞི་དང་
དུས་ཚོད་བཞི། །ཉོན་མོངས་སྒོ་ནས་གསུངས་པ་སྟེ། །འདི་ནི་རྒྱུད་དང་མཐུན་པར་གདའ། །
ཞེས་གསུངས་པ་ཡིན་པས། དེ་ཡང་མི་རིགས་དང་བསྟུན་ནས་རྒྱུད་སྡེ་བཞི་གསུངས་པའི་
ཚུལ་ནི། འབྲས་བུ་བླ་ན་མེད་པའི་བྱང་ཆུབ་བསྒྲུབ་པ་ལ་རྟེན་འདོད་པ་ཁམས་ཀྱི་ལྷ་དང་
མི་ཉིད་གཙོ་བོར་དགོས། དེ་ལས་ཀྱང་ལས་ཀྱི་ས་པ་ཞེས་བྱ་བ་འཛམ་བུ་གླིང་པའི་མི་
ཉིད་གཙོ་བོར་གསུངས་ལ། འཛམ་བུ་གླིང་པའི་མི་རྣམས་ནི་མི་རིགས་བཞིར་འདུས་པ་
ཡིན་ཏེ། བྲམ་ཟེའི་རིགས། རྗེ་རིགས། རྒྱལ་རིགས། དམངས་རིགས་དང་བཞིར་འདུས་
པས་སོ། །
དེ་ལ་བྲམ་ཟེ་དང་བསྟུན་ནས་བྱ་བའི་རྒྱུད་གསུངས་པ་ཡིན་ཏེ། བྲམ་ཟེ་དེ་ཁྲུས་དང་
གཙང་སྦྲ་གཙོ་བོར་བྱེད་པ་ལྟར་བྱ་བའི་རྒྱུད་ཀྱིས་ཁྲུས་དང་གཙང་སྦྲ་ལ་སོགས་པ་ཕྱི་ལུས་
ངག་གི་བྱ་བ་གཙོ་བོར་སྟོན་པས་སོ། །ཡང་རྗེ་རིགས་ལ་ཕྱི་ཁྲུས་དང་གཙང་སྦྲ་ཡང་ཡོད་
ལ། ནང་ངོ་ཚ་དང་ཁྲེལ་འཛེམ་ཡང་ཡོད་པ་དེ་དང་མཚུངས་པར། སྤྱོད་པའི་རྒྱུད་ཀྱིས་ཕྱི་
ལུས་ངག་ག་བྱ་བ་དང༌།
ལུས་ངག་གི་བྱ་བ་དང༌། ནང་ཏིང་ངེ་འཛིན་གྱི་ཉམས་ལེན་གཉིས་ཆ་མཉམ་པར་སྟོན་
པས་ན་རྗེ་རིགས་དང་བསྟུན་ནས་སྤྱོད་རྒྱུད་གསུངས། དེ་བཞིན་དུ་རྒྱལ་རིགས་རྣམས་ཕྱི་
ལུས་ངག་གི་ཁྲུས་དང་གཙང་སྦྲ་སོགས་ལས། ནང་གི་འཁོར་དང་ཁང་བཟང་དང་རྒྱན་
དང་བཀོད་པ་སོགས་གཙོ་བོར་བྱེད་པ་ལྟར། ཁྲུས་སོགས་ཕྱིའི་བརྟུལ་ཞུགས་ནང་གི་
གཞལ་ཡས་ཁང་ལྷ་རྟེན་དང་བཅས་པའི་ཏིང་ངེ་འཛིན་བསྒོམ་སོགས་ནང་ཏིང་ངེ་འཛིན་
གཙོ་བོར་སྟོན་པས་ན། རྒྱལ་རིགས་དང་བསྟུན་ནས་རྣལ་འབྱོར་གྱི་རྒྱུད་གསུངས།
དམངས་རིགས་རྣམས་གཙང་སྦྲ་དང་ཁྲུས་སོགས་ཀྱི་སྤྱོད་པ་གཙོ་བོར་མི་བྱེད་པར་སྤྱོད་
380

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་ཉེར་གཅིག་པ།
ལམ་ཅི་བདེར་བྱེད་པ་ལྟར། རྣལ་འབྱོར་བླ་ན་མེད་པར་ཡང་བཀའ་ཐུབ་དང༌། སྙུང་
གནས་ལ་སོགས་པའི་བརྟུལ་ཞུགས་སྤངས་ཏེ། འདོད་པའི་ཡོན་ཏན་ལྔ་བསྟེན་པ་སོགས་
དམངས་
སྤྱོད་པ་བདེ་བའི་འདུ་ཤེས་ཀྱི་བླ་ན་མེད་པའི་བྱང་ཆུབ་བསྒྲུབ་པར་བྱེད་པས་ན།
རིིགས་དང་བསྟུན་ནས་རྣལ་འབྱོར་བླ་མེད་ཀྱི་རྒྱུད་གསུངས་པ་ཡིན་ནོ། །དེ་ལྟར་ཡང་རྡོ་
རྗེ་རྩེ་མོ་ལས། བྲམ་ཟེའི་རིགས་དང་རྒྱལ་རིགས་དང༌། །རྗེ་རིགས་གདོལ་པ་འདུལ་བའི་
ཕྱིར། །སྐུ་དང་གསུང་དང་ཐུགས་དག་གི །རྒྱུད་བཞི་སོ་སོར་བསྟན་པ་ཡིན། །ཞེས་
གསུངས་ཤིང༌། བདག་ཆེན་པོའི་སྡོམ་གསུམ་གྱི་ལུང་སྦྱོར་འདི་མཁས་པའི་ལེགས་བཤད་དུ་སྣང༌། འོག་གི་
ཚོགས་བདག་དང་གྲུབ་ཆེན་འཛིན་གཉིས་ཀྱི་ལོ་རྒྱུས་མི་འདྲ་བ་མཆན་བུར་བཀོད་པ་འདི་གཉིས་མ་གཏོགས། གཞན་གོང་
འོག་གི་མཆན་ཐོར་བུ་འདི་རྣམས་ཆོས་འབྱུང་འདི་བརྩམས་ནས་མཁན་ཆེན་འཇམ་པའི་དབྱངས་ངག་དབང་ཆོས་གྲགས་ལ་
གཟིགས་ཕུལ་ནས་ཞུ་དག་ཞུས་དུས་མཁན་ཆེན་ཉིད་ཀྱིས་འདེབས་པར་མཛད་པ་ཁོ་ན་ཡིན་ནོ། །སྡོམ་གསུམ་རབ་
དབྱེ་ལས། དཀར་གསུམ་པ་སོགས་ཁ་ཟས་དང༌། །གཙང་སྦྲ་ལ་སོགས་བརྟུལ་ཞུགས་
ཀྱིས། །བྱ་བའི་རྒྱུད་ཀྱི་གསང་སྔགས་འགྲུབ། །སྤྱོད་དང་རྣལ་འབྱོར་རྒྱུད་གཉིས་སུ། །
ལས་ཚོགས་བསྒྲུབ་པ་འགའ་ཞིག་ལ། །གཙང་སྦྲ་དཀའ་ཐུབ་བཤད་པ་ཡོད། །གཞན་
དུ་དཀའ་ཐུབ་སྙུང་གནས་སོགས། །བརྟུལ་ཞུགས་ཁྱད་པར་གཙོར་མི་མཛད། །རང་ཉིད་
ལྷ་ཡི་རྣལ་འབྱོར་བསྒོམ། །གླ་རྩི་རེང་བུ་ལ་སོགས་པའི། །སྲོག་ཆགས་ཡན་ལག་ལས་
བྱུང་བའི། །མཆོད་པ་རྣམས་ཀྱང་འདིར་མི་འགོག །སངས་རྒྱས་མཆོད་པའི་ལྷག་མ་
རྣམས། །སྡིག་པ་སྤང་ཕྱིར་བཟའ་འོ་ཞེས། །རབ་ཏུ་གནས་པའི་རྒྱུད་ལས་གསུངས། །
འབྱུང་པོའི་གཏོར་མ་འདིར་མི་ཟ། །རྣལ་འབྱོར་ཆེན་པོའི་རྒྱུད་སྡེ་ལས། །ཨ་ཝ་དྷུ་ཏིའི་
སྤྱོད་སོགས་ལ། །འབྱུང་པོའི་གཏོར་མ་བཟའ་བར་སྣང༌། །དཀའ་ཐུབ་ལ་སོགས་བརྟུལ་
ཞུགས་འགོག །སྤྱོད་པ